Diari Oficial de la Generalitat Valenciana


Sumari del DOGV 314, del 05-12-1985 (1985/805404)

DECRET 182/1985, d'11 de novembre, del Consell de la Generalitat Valenciana, sobre competències de les Conselleries d'Agricultura i Pesca i d'Indústria, Comerç i Turisme en matèria d'industries agràries i alimentaries.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/11/11/182/dof/vci/html**

### Dades del document

Número de DOGV
:   314

Data del DOGV
:   05-12-1985

Secció del DOGV
:   DISPOSICIONS GENERALS

Número del document
:   1985/805404


Data del document
:   11-11-1985

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 182/1985, d'11 de novembre, del Consell de la Generalitat Valenciana, sobre competències de les Conselleries d'Agricultura i Pesca, i d'Indústria, Comerç i Turisme, en matèria d'indústries agràries i alimentàries.  
El Reial Decret 2924/1981, de 4 de desembre, pel qual es reestructuren determinats òrgans de l'Administració de l'Estat, indicava en la disposició final segona que els Ministeris d'Agricultura, Pesca i Alimentació i d'Indústria i Energia establirien conjuntament les disposicions per al desplegament del control del Registre Industrial, al qual respectivament, es refereixen els articles 13 i 14 de l'esmentat Reial Decret.   
Com que no existeix, a nivell nacional, disposicions de desplegament dels articles esmentats, resulta convenient d'establir per a la Comunitat Valenciana les normes que, emmarcades pel Reial Decret 2924/1981, aclareixen i delimiten l'exercici de les competències en aquesta matèria per les Conselleries d'Agricultura i Pesca i d?Indústria, Comerç i Turisme.   
En atenció d'aquests motius, a proposta dels Consellers d'Agricultura i Pesca i d'Indústria, Comerç i Turisme, i amb la deliberació prèvia del Consell de la Generalitat Valenciana, en sessió d'11 de novembre de 1985,   
DECRETE:  
Article primer  
Pertoca a la Conselleria d'Agricultura i Pesca la competència sobre la totalitat de les indústries agràries i alimentàries, llevat dels sectors següents que són competència de la Conselleria d?Indústria, Comerç i Turisme, sense perjuí del que preceptua la disposició addicional d'aquest Decret.   
- Fabricació d'àcid acètic industrial i els seus derivats.   
- Indústries tartàriques i similars.   
- Processos de desdoblament, hidrogenació, esterificació i obtenció de productes derivats d'olis vegetals amb destí exclusivament industrial.   
- Indústries tèxtils a partir de l'obtenció dels productes nets i/o separats del tall.   
- Indústries dels productes per a la fabricació de cigars, cigarrets, o productes químics.   
- Aprofitament de cadàvers d'animals.   
- Industrialització de pells i cuirs.   
- Aprofitament de carns, deixalles i vísceres destinades a l'obtenció de sucs i productes químics opoteràpics i industrials.   
- Aplanat, encadellat i motlurat.   
- Fabricació d'envasos de fusta, embalatges, tarimes i parquet.   
- Manufactures de suro.   
- Productes cel·lulòsics.   
- Taulers de tota mena.   
- Tallers de fusteria d'armar, ebenisteria, fabricació de mobles, fabricació de contraplacat, desenrotllament .   
- Processos industrials per al tractament de la fusta.   
- Tractaments frigorífics en les diverses fases en plantes industrials autònomes no alimentàries o quan es tracte de plantes frigorífiques d'ús no alimentari.   
Article segon  
Sense perjudici del que estableix l'article anterior, correspon a la Conselleria d?Indústria, Comerç i Turisme, en relació amb tots els establiments industrials dels sectors agraris i alimentaris la competència en els matèries següents:   
a) Control del Registre Industrial.   
b) Elaboració de les condicions tècniques en matèria de seguretat industrial i consums energètics i control del seu compliment, així com el control de la contaminació atmosfèrica industrial.   
c) La inspecció i el procediment sancionador en relació amb la normativa referent a les matèries de l'apartat b) anterior.   
Article tercer  
Correspon a la Conselleria d'Agricultura i Pesca, així com a la d?Indústria, Comerç i Turisme, en l'àmbit de llurs competències i segons el que assenyala l'article primer, l'establiment i l'aplicació dels règims de promoció i política industrial.   
Article quart  
1. Als efectes del control del Registre Industrial per la Conselleria d?Indústria, Comerç i Turisme, la Conselleria d'Agricultura i Pesca trametrà mensualment a l'anterior, còpia de les inscripcions, ampliacions, trasllats i baixes practicades en el Registre d?Indústries Agràries i Alimentàries. Alhora, comunicarà, mensualment, els canvis de titularitat o d'activitat, arrendaments, cessaments no estacionals, substitució de maquinària o qualsevol altra modificació de les dades de la inscripció.   
2. La Conselleria d?Indústria, Comerç i Turisme adequarà les seues actuacions en el sector industrial agroalimentari i exigirà la sol·licitud prèvia d'inscripció de les indústries al Registre d?Indústries Agràries i Alimentàries de la Conselleria d'Agricultura i Pesca.   
3. Per tal de mantenir la deguda homogeneïtat en les dades dels dos Registres esmentats, ambdues Conselleries establiran, si convé, un model únic per a la Fulla Registre.   
Article cinqué  
La tramitació dels expedients relacionats amb els Registres de les indústries agroalimentàries s'iniciaran als Serveis Territorials de la Conselleria d'Agricultura i Pesca, o als Serveis Territorials d?Indústria i Energia de la Conselleria d?Indústria, Comerç i Turisme.   
Article sisé  
Tot expedient a què es refereix l'article anterior haurà de constar, en termes generals, de:   
a) Projecte general de la indústria.   
b) Projectes específics per raó de seguretat industrial, cosums energètics i contaminació atmostèrica industrial.   
Article seté  
Aquella dependència que inicie la tramitació, trametrà als Serveis Territorials de la Conselleria competent per raó de la matèria, en el termini màxim de cinc dies comptadors des de la data de presentació de l'expedient, els documents relacionats en l'article anterior, d'acord amb els criteris següents:   
a) El projecte general serà tremés als Serveis Territorials de la Conselleria competent segons que estableix l'article primer d'aquest Decret.   
b) Els projectes específics es trametran als Serveis Territorials competents de la Conselleria d?Indústria, Comerç i Turisme.   
Article vuité  
1. Quan els Serveis Territorials de la Conselleria d'Agricultura i Pesca tinguen coneixement de la inicació d'un expedient d'indústries subjectes a autorització administrativa prèvia, ho comunicaran d'ofici al Servei Territorial d?Indústria i Energia corresponent, per tal de suspendre la tramitació dels respectius expedients fins que es dicte resolució sobre l'autorització sol·licitada, que serà notificada als esmentats Serveis per a la continuació dels tràmits o l'arxiu d'actuacions segons calga. La suspensió es refereix als projectes que estiguen coneixent d'acord amb l'article seté.   
2. Quan els Serveis Territorials d?Indústria i Energia de la Conselleria d?Indústria, Comerç i Turisme tinguen coneixement de la iniciació d'un expedient d'indústria potencialment contaminadora de les incloses en l'Annex II de Decret 833/1975 de 6 de febrer, sobre protecció del medi ambient atmosfèric, ho comunicaran al Servei Territorial de la Conselleria d'Agricultura i Pesca per tal de suspendre la tramitació dels respectius expedients fins que s'haja aprovat, si fa al cas, el projecte de mesures correctes.   
Article nové  
Les taxes corresponents a l'autorització, inscripció o control de les intal·lacions industrials regulades per aquest Decret, seran gestionades per les Conselleries que tinguen al seu càrrec el tràmit dels respectius expedients d'acord amb les competències establertes en l'article seté.   
DISPOSICIO ADDICIONAL  
El que disposa aquest Decret ho és sense perjuí de les diverses competències que sobre aquestes indústries agràries i alimentàries corresponen a la Conselleria de Sanitat i Consum, entre elles, les prescripcions relatives al Registre Sanitari d'Aliments, que continuaran sent d'aplicació independent.   
DISPOSICIONS FINALS  
Primera  
Per tal de coordinar l'actuació de les dues Conselleries pel que fa al Registre Industrial, la Conselleria d'Indústria, Comerç i Turisme traslladarà d'ofici a la Conselleria d'Agricultura i Pesca les dades registrals de les indústries agroalimentàries de què disposa actualment.   
Segona  
Hom faculta els Consellers d'Agricultura i Pesca i d?Indústria, Comerç i Turisme, perquè, e n l'àmbit de llurs respectives competències, dicten les disposicions necessàries per al desplegament d'aquest Decret.   
Tercera  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 11 de novembre de 1985.   
El President de la Generalitat,  
JOAN LERMA I BLASCO  
El Conseller de Agricultura i Pesca  
LLUIS FONT DE MORA I MONTESINOS   
El Conseller d?Indústria, comerç i Turisme,  
SEGUNDO BRU I PARRA


Còpia Permalink ELI